saturn candy toy.jpg [ 100.75 KiB | Viewed 9335 times ]
image.jpg [ 174.76 KiB | Viewed 9233 times ]
large sailor moon backpack plush.jpg [ 45.02 KiB | Viewed 8110 times ]
SailorSaturnIrwinDoll.jpeg [ 25.42 KiB | Viewed 7800 times ] Hof sê nee vir EFF-aansoek in Malema-saak | Maroela Media
Regter Gregory Wright het ŉ aansoek van die EFF ontvang waarin hulle die hof versoek om voorleggings te doen wanneer argumente gehoor sou word oor of Malema se sekwestrasiebevel finaal gemaak moet word.
Wright het aan die EFF se Vuyani Ngalwana gevra hoekom die party se aansoek laat was. Ngalwana het gesê die saak moes oornag deur die party bespreek word. “Ek was nie daar gedurende die besprekings nie, maar hierdie is ŉ politieke party, nie ŉ familie nie. Daar sou besprekings gewees het om seker te maak besluite word behoorlik geneem,” het Ngalwana gesê.
Die besluit om Malema uit sy posisie te verwyder, sou die hofbevel finaal gemaak word, sal nadelig vir EFF-kiesers wees, het hy gesê. “Hulle het vir die EFF gestem, want sy preke het by hulle aanklank gevind.”
Wright het binne twee minute op Ngalwana se aansoek uitspraak gelewer. “Die rede hoekom hierdie aansoek laat is, is nie na wense verduidelik nie. Die aansoek word van die hand gewys met koste van die twee regspanne,” het Wright gesê.
Die voorlopige sekwestrasiebevel teen Malema rakende sy uitstaande belastingrekening is in Maart uitgestel. In Februarie verlede jaar het die hof ŉ voorlopige sekwestrasiebevel teen die EFF-leier ingestel vir ŉ beweerde R16 miljoen se onbetaalde belasting.
Albei regspanne sou Maandagoggend met hul betoog voor Wright begin.
Ja nee ….. hoogtyd dat die swart partye besef die gereg & hof is beslis nie altyd aan hulle kant nie !! Malema het seker gedink omdat hy ‘n ” gesiene” persoon is , dat hy nie met die gereg sou bots nie !!! Betaal Malema , betaal soos enige ander Suid Afrikaner moet betaal !!! Dit is mos nou jou beurt , moenie dink jy gaan op slip & weg kom met die nie !!